Emily J

**Emily J** (kodanikunimega **Emili Jürgens**; sündinud 8. märtsil 2001 Rakveres) on eesti laulja, laulukirjutaja ja juutuuber. 

Ta alustas karjääri 13-aastaselt Emili & Alexi duetis. Ta on laulmist õppinud WAF koolis Kadri Koppeli ja Bert Pringi käe all. Emily J on iseseisev artist.

Tema debüütsingel, koos elektroonilise tantsumuusika ansambliga WATEVA salvestatud "My Love 2 U", ilmus *house*-stiili plaadifirma Selected kaudu. Laul oli MyHitsi edetabelis 25 nädalat ning Youtube'is ja Spotifys on seda kokku kuulatud üle 6 miljoni korra. "My Love 2 U" pälvis ka nominatsiooni MyHits Awards 2018 kategoorias "Hit of the Year".

Emily J teine koostöö Violinaga on lugu "Me Calientas". Koos xtrabasicuga valmis lugu "Hold Me Close", mis osales ka võistluse "Eesti laul 2019" poolfinaalis.

Tema kolmas singel “Rear View Mirror”, mis ilmus 31. jaanuaril 2020, sündis koostöös WATEVA-ga. Seda on YouTube'is kuulatud üle 140 000 korra.

2024. aastal kaaskirjutas ta esitaja CHUU laulu "Teeny Tiny Heart" sõnad rahvusvahelises laulukirjutamislaagris Kopenhaagenis koos taanlastest laulukirjutajate Daniel Scheffmanni, Ole Bjørn Heiring Albertseni ja Camille Malling Thorseniga. Lisaks on ta osalenud muudel laulukirjutamislaagrites Euroopas ja Lõuna-Koreas.

Tema kirjastaja on Faar Music.

Ta on saanud inspiratsiooni Beyoncé Knowlesilt ja Bruno Marsilt.

## Lapsepõlv
Emili Jürgensi pere on sageli kolinud ning Emili on õppinud paljudes koolides (Sõmeru Põhikool, Tudu kool, Vaida põhikool, Jüri Gümnaasium, Rakvere Gümnaasium).

Jürgensil on kolm vanemat ja üks noorem õde.

Juba koolipõlves võitis Emili auhindu lauluvõistlustel, näiteks Rakvere Muusikakooli noorte lauluvõistlusel. Ta on osalenud ka "Laulukarusselli" noorte lauljate võistlusel.

Ta on õppinud Rakveres Muusika- ja Kunstikoolis KAUR kaks aastat viiulit.

## Muusika
Emily J alustas muusika tegemist Emili & Alexi duetis. Koos tegid nad kavereid sellistest tuntud lugudest nagu Adele'i "Hello", Ed Sheerani "One" ja Justin Bieberi "Sorry". Emily võitis Õhtulehe ja Smilersi konkursi kaverdatud looga "Tantsin sinuga taevas" ning esines koos Smilersiga Kloogaranna Festivalil. Emili & Alexi ning Andrei Zevakini koostööst sündinud Ed Sheerani loo "Shape Of You" kaverit on vaadatud Youtube'is üle miljoni korra. Emily J ja Zevakin on koostööd teinud ka "Havana" kaveriga, mida on YouTube'is kuulatud üle paarisaja tuhande korra. Emili & Alexi duett lõpetas tegevuse 2017. aastal ning Emily alustas soolokarjääri. Pool aastat hiljem ilmus singel "My Love 2 U".

## Harrastused
Emily J on tegelenud alates 7. eluaastast võistlustantsuga ja Free Flow Studios džäss-funkiga.

## Diskograafia

### Singlid

* "My Love 2 U" (koos WATEVA'ga) (2018)
* "Hold Me Close" (koos Xtra Basic'iga) (2018)
* "Pain Away" (koos B4N4N4 G4NG'i ja Xtra Basic'iga) (2021)
* "Someone Better" (koos WATEVA'ga) (2021)
* "Quicksilver" (2021)
* "Together" (koos LUVE'ga) (2023)
* "U & I" (koos LANNE ja TwoWorldsApart'iga) (2023)
* "Can't Get Used To This" (koos 313 blame'i ja Fellaga) (2023)
* "NOT TOO LATE" (koos Airmow'ga) (2024)
* "Annaks (Veel)" (2024)
* "Insomnia" (TRFN'ga) (2024)
* "Kõrgustes" (2024)
* "Weekend" (koos Kilian K ja Blaze U-ga) (2024)
* "tempo" (2025)
* "viimaseks" (2025)
* "leia mind siit" (koos HVNS'iga) (2025)
* "Young & Wild" (koos Lucky Luke'iga) (2025)
* "Give Me That" (koos BAN DELLO'ga) (2025)
* "Lost In Your Vibe" (koos Miles Carteriga) (2025)

## Tunnustus

* Aasta parim laulukirjutaja (2025)

## Viited


__SISUKORDEES__